Ошо көндәрҙә Мәжит Ғафури исемендәге Башҡорт дәүләт академия драма театрында «Йыл уҡытыусыһы – 2011» конкурсы еңеүселәрен тәбрикләү тантанаһы үтте. Унда БР Хөкүмәте Премьер-министры урынбаҫары Зөһрә Рәхмәтуллина, БР мәғариф министры Әлфис Ғаязов, «Берҙәм Рәсәй» Бөтә Рәсәй сәйәси партияһының Башҡортостан төбәк бүлексәһе төбәк башҡарма комитеты етәксеһе Рөстәм Ишмөхәмәтов һәм башҡалар ҡатнашты.